November 2013

Miniature-tryksensorer med større mediekompatibilitet og digitalt 
I²C-bus-interface

First Sensor AG præsenterer de nye, digitale Sensortechnics-HMI-tryksensorer med I²C-bus-interface. De piezoresistive sensorer måler differens- og relativtryk fra 100 mbar til 10 bar. HMI-sensorerne har en speciel, intern opbygning og opnår ved en tryktilslutning en større mediekompatibilitet til måling af væsker og gasser.

HMI-serien gør brug af en intern, digital signalbehandling og opnår en høj samlet nøjagtighed, der er bedre end ±1,5 % FSS over et stort arbejdstemperaturområde 
fra -20 til +85 °C. HMI-tryksensorerne er udstyret med meget små SIL- og DIP-huse med et udvalg af tryktilslutninger til slangeforbindelser eller til montering af en manifold. Der fås udgaver med 3-V- eller 5-V-spændingsforsyning. Alle HMI-sensorer kan hurtigt og fleksibelt tilpasses til kundespecifikke krav. Efter ønske fås de med digitale SPI-bus- og analoge udgangssignaler.

HMI-tryksensorernes vigtigste karakteristika:

-	Større mediekompatibilitet med væsker og gasser
-	Trykområder fra 100 mbar til 10 bar måleområde-slutværdi
-	Samlet nøjagtighed bedre end ± 1,5 % FSS fra -20 til +85° C
-	Meget små SIL- og DIP-huse med forskellige tryktilslutninger

Typiske anvendelsesområder for HMI-tryksensorerne findes inden for måle- og reguleringsteknik, pneumatik, klimateknik og analytik og inden for mange andre industrielle, applikationer, hvor der kræves en højere mediekompatibilitet og trykområder op til 10 bar.

Direkte web-link: www.sensortechnics.com/hmi

Yderligere informationer fås hos: